Cukup Derita Itu

Cukup Derita Itu merupakan sebuah siri drama televisyen Malaysia 2021 arahan Along Kamaludin, dibintangi oleh Ruhainies, Hisyam Hamid, dan Chacha Maembong. Siri ini mula ditayangkan di TV3 dalam Slot Samarinda  bermula 6 Mei 2021 bagi menggantikan drama Penjara Janji.

Drama ini terpaksa ditangguhkan setelah 20 episod, akibat Perintah Kawalan Pergerakan (PKP) yang dilaksanakan di Seluruh Malaysia yang menyebabkan sesi penggambaran drama ini terhenti. Namun begitu, baki 20 episod yang belum ditayangkan akan disiarkan sebagai musim kedua bagi drama ini.

Pada 15 November 2021, siri ini ditayangkan musim kedua menggantikan Tahyul.

Sinopsis
Mengisahkan tentang kehidupan pasangan kembar Ellani (Ruhainies) dan Ellana (Chacha Maembong) yang telah kematian kedua orang tua dan dibesarkan oleh ibu saudara mereka, Mak Ngah Gayah (Jasmin Hamid). Walaupun dibesarkan oleh ibu saudara, Ellani dan Ellana dilayan tidak sama. Ellana dilayan bagaikan puteri manakala Ellani dilayan seperti hamba. Entah apa alasannya. 

Setelah dewasa, Ellana bertemu dengan Zarul Zafran (Hisyam Hamid), seorang lelaki tampan berjawatan sebagai pensyarah. Cinta pandang pertama telah membawa mereka ke gerbang perkahwinan. Tetapi, Zarul telah terlibat dalam sebuah kemalangan sebelum perkahwinan itu berlangsung. 

Zarul hilang ingatan dan tiba-tiba berubah hatinya kepada Ellani dan melamar Ellani untuk menjadi isterinya. Ellani menjadi tidak keruan kerana bakal abang iparnya itu tiba-tiba saja ingin menjadi suaminya. 

Namun, demi kebahagiaan Datin Mahani (Rosnah Johari) yang telah dianggap seperti ibu, Ellani akur dengan ketentuan jodohnya. Zarul akhirnya menjadi suaminya. Berbagai onak dan duri dilalui.

Dendam Mak Ngah Gayah dan Ellana menyebabkan hidup Ellani penuh dengan duka. Lelaki yang telah menjadi suaminya mula berubah hati dan mengejar semula cinta Ellana hingga sanggup menceraikannya melalui SMS.

Bagaimanakah nasib Ellani setelah diceraikan? Adakah hubungan yang telah putus itu dapat disambung semula? Adakah sinar bahagia menanti Ellani di akhirnya?

Pelakon

Pelakon Utama
 Ruhainies sebagai Ellani
 Hisyam Hamid sebagai Zarul Zafran
 Chacha Maembong sebagai Ellana

Pelakon Pembantu
 Jasmin Hamid sebagai Mak Ngah Gayah
 Farhan Asri sebagai Amirul
 Lia Natalia sebagai Salwa
 Hafidzuddin Fazil sebagai Dato' Azli
 Rosnah Johari sebagai Datin Mahani
 Ainina Ahmad B sebagai Zaleha
 Fahrin Ahmad sebagai Fariz
 Didie Alias sebagai Mak Yek
 Sera Melissa Sebagai Ayu Zaleha
 Dian P. Ramlee sebagai Mak Long Tipah
 Azhar Amir sebagai Pak Ngah Salim
 Mubarak Majid sebagai Pak Mat
 Balkisyh Semundur Khan sebagai Lijah

Pelakon Sampingan
 Haji Samsuri Shahrom sebagai Pak Long Ajis
 S. Ruwiyani Ariffin sebagai Kak Salmah
 Norazlina Ismail sebagai Senah
 Halimah Naim sebagai Bedah
 Indhi Vernandha sebagai Bibik Yanti
 Aziz AG sebagai Pak Hamid
 Bella Abel sebagai Zetty
 Zul Genting sebagai Akub
 Mili Supina sebagai Mak Besah
 Nik Ramly sebagai Pak Buncit
 Din Dangerous sebagai Putih Katik
 Amirul Asyhwad sebagai Midun

Penerbitan
Penggambaran drama ini dimulakan pada Disember 2020. Penggambarannya juga pernah tertangguh berikutan salah seorang krunya dijangkiti COVID-19. Bagaimanapun, ia terhenti berikutan beberapa babak yang belum sempat dirakamkan.

Siaran
Cukup Derita Itu memulakan tayangan perdana di slot Samarinda TV3 bermula 6 Mei 2021. Pada 10 Jun 2021, drama itu terpaksa ditangguhkan tayangannya susulan Perintah Kawalan Pergerakan yang dilaksanakan di seluruh negara berikutan peningkatan kes pandemik COVID-19 di Malaysia. Ia digantikan oleh tayangan semula drama Love You Mr. Arrogant lakonan Azlee Khairi dan Zara Zya. Turut ditunda siarannya ialah Kekasih Hati Mr Bodyguard.

Pelakon utama drama ini, Ruhainies dalam satu perkongsian di Instagram Miliknya memaklumkan bahawa baki 20 episod drama ini akan disiarkan apabila TV3 mengumumkan tarikh tayangan drama ini.

Runut bunyi
 "Cukup Derita Itu" - Siti Nordiana
 "Pergilah Derita" - Asfan Shah feat. Lia Aziz
"Entah Apa" - Sarah Suhairi feat. Aepul Roza
"Jangan Ragu" - Sheryl Shazwanie
"Tak Terganti" - Haikal Farid

Rujukan 

Drama adaptasi novel di Malaysia
Drama Melayu 2021